PROGRAMA 


HI VENRES 14 DE ABRIL 


9.30h 
10.00 h 
10.15 h 


11.00h 


11.45h 
12.15h 


13:00h 


13.45 h 


16:30h 


17:15h 


18:00h 
18:30h 


19:30h 


Acreditación asistentes 
Presentación oficial 


A primeira emisión monetaria na Gallaecia 
romana, as moedas da caetra 
Santiago Ferrer Sierra. Arqueólogo pola USC 


A moeda sueva da Gallaecia. A gran 
descoñecida 

Pablo Núñez Meneses. Doutor en Historia pola 
use 


Pausa 


A ceca de Xuvia, breve historia e produción 
monetal 

Anabel Bello Platas. Doutora en Historia pola 
usc 


Moeda e cultura na Galicia medieval 
Antonio Roma Valdés. Doutor en Historia pola 
use 


Debate-coloquio 


“Auri sacra fames”: o papel da moeda na 
sociedade europea e galega da Idade Media 
Carlos Baliñas, Doutor en historia medieval e 
profesor da USC 

(Campus Lugo) 


A acuñación de 1602, o reselo de 1603 e 
o rexistro da moeda de billón de 1605 en 
Galicia 

Pablo Rueda, investigador independente e 
membro do OMNI 


Debate-coloquio 


Mesa redonda moderada pola directora 

do MPL, Aurelia Balseiro, na que participa 
xunto cos anteriores relatores para abordar 
O tema: “Espazos e formas de dara 
coñecer o noso patrimonio numismático. 
Aproveitamento didáctico e histórico” 


Visita técnica comentada á exposición 
“Percorrido pola colección numismática 

do Museo Provincial de Lugo” a cargo dos 
técnicos do Departamento de Arqueoloxía/ 
Historia: Enrique Alcorta e M” Ofelia Carnero 


Envío de diplomas por correo electrónico 


MIN SÁBADO 15 DE ABRIL 


10:00h 


10:45 h 


11:30h 
12:00h 


12:45h 


13:30h 
14:00h 


16.30 h 


17:30h 


19:00h 


As moedas da Gallaecia visigoda 
Ruth Pliego. Doutora en Historia e membro do 
comité científico OMNI 


Acuñacións galegas presentes en tres 
tesouriños do Museo de Pontevedra: 
Congostra, Soutelo de Montes e Ponteareas 
Erea Castro Alfonso. Conservadora de fondos 
numismáticos e etnográficos do Museo de 
Pontevedra 


Pausa 


As coleccións numismáticas do MAN ea 
moeda galega 

Emilio Gamo Pazos. Conservador de museos. 
Departamento de Numismática e Medallística 
do Museo Arqueológico Nacional 


O Gabinet Numismáatic de Catalunya do 
MNAC, apuntes sobre a moeda galega 
María Clua i Mercadal. Conservadora adjunta 
no Gabinet numismatic de Catalunya del 
Museu Nacional d'Art de Catalunya 


Debate-coloquio 


Mesa redonda moderada pola directora do 
MPL, Aurelia Balseiro, na que participa cos 
anteriores relatores sobre “A divulgación 
do coñecemento da numismática nas 
institucións museísticas e O seu papel na 
posta en valor desta disciplina” 


Visita técnica explicativa á colección estable 
de numismática e medallística exposta 

no MPL (planta 1.“ sección de Prehistoria 

e Arqueoloxía) a cargo dos técnicos do 
Departamento de Arqueoloxía/Historia: 
Enrique Alcorta e M” Ofelia Carnero 


Visita técnica comentada, á I Exposición 
numismática de Galicia a cargo dos seus 
comisarios: Pablo Núñez, Antonio Roma e 
Aurelia Balseiro 


Remate e Clausura no Museo Provincial de 
Lugo 


Con motivo da sexta edición das xornadas de divulgación científica do patrimonio arqueo- 
lóxico lucense, continuamos coa finalidade de establecer canles de comunicación coa socie- 
dade a través da transversalidade dos museos, fomentando o debate, actualizando contidos 
arqueolóxicos, ou estimulando e educando patrimonialmente á comunidade coa dinamiza- 
ción sociocultural do coñecemento, para identificar e visibilizar o noso patrimonio. 


OBXECTIVOS CONCRETOS 


e Abordar, desde diferentes perspectivas, o contexto e a historia monetaria galega. 


e Visualizar estratexias de difusión e divulgación científica para un correcto coñecemento 
do patrimonio numismático da nosa contorna. 


e Relacionar a transferencia do coñecemento coas sinerxías de valor social, a nivel local e 
xeral, desde formulacións interdisciplinares e transversais. 


e Contribuír ao estudo e difusión da ciencia numismática para xerar novos contidos e di- 
fundilos á sociedade. 


e Dara coñecer a colección numismática do Museo Provincial de Lugo. 


e Visibilizar a Numismática como unha ferramenta moi útil nos estudos históricos e ar- 
queolóxicos. 


CONTIDOS/RESUMOS DAS CONFERENCIAS 


d: 


A primeira emisión monetaria na 
Gallaecia romana, as moedas da caetra 


Son moitos os aspectos que, a día de hoxe, des- 
coñecemos sobre as denominadas moedas da cae- 
tra e posiblemente continuaremos nesta tesitura 
algúns anos máis, lanzando hipóteses de traballo 
unhas veces máis acertadas que outras xa que a 
investigación sobre este tipo de pezas avanza de 
xeito demasiado lento vinculado case que exclusi- 
vamente ao desenrolo dos traballos arqueolóxicos 
unha vez que parecen esgotadas as fontes docu- 
mentais. Nesta ocasión, non vamos a aportar nin- 
gún tipo de avance novidoso posto que para elo 
necesitaríamos facer unha revisión das últimas 
escavacións arqueolóxicas realizadas nos últimos 
anos tanto na cidade de Lugo como no resto da 
península Ibérica coa finalidade de actualizar os 
achados e a distribución deste material numismá- 
tico, tarefa que consideramos moi complicada de- 
bido ao estado no que se atopan depositados estes 
materiais fundamentalmente na cidade de Lugo. 
Polo que a nosa intervención, nestas xornadas 
sobre numismática organizadas dende o Museo 
Provincial de Lugo, vamos a centrala en resumir 
Os avances conseguidos ata agora, recorrendo 
diferentes aspectos como poden ser: tipolóxicos, 
cronolóxicos, metrolóxicos, históricos así como o 
seu lugar de cuñación que despois das diferentes 
propostas e á luz dos nosos coñecementos todo 
parece indicar que Lucus Augusti resulta ser a can- 
didata máis axeitada. 


A moeda sueva de Gallaecia. A gran 
descoñecida 


Dende o gran rei Richiario (448-456) ata a conver- 
sión ao catolicismo en tempos do rei Teodomiro 
(559-570) asómasenos unha conceptualización do 
territorio de Gallaecia moi diferente: dende un rei- 
no en expansión pero inestable, ata un reino máis 
limitado pero consistente. Política e sociedade 
evolucionarán de similar xeito: dende o asenta- 
mento inicial e a puxanza polo poder, ata unha in- 
tegración das novas e antigas elites. Galicia vivirá 
un esplendor fulxente no plano cultural e artísti- 
co nesta segunda metade do século VI, coa Igrexa 
como protagonista. 


A moeda é reflexo de todos estes cambios: 


No caso de falar do primeiro reino medieval eu- 
ropeo, debemos falar tamén da primeira moeda 
medieval europea, sendo a clave do período o ver 
de que xeito se interrompeu estas primeiras cu- 
ñacións que indicaban soberanía, para comezar 
cun proceso imitativo (común ao mundo xerma- 


no), no que se cuña moeda mais aló das “oficiais” 
fronteiras suevas. 


Prodúcese un multicentrismo cuñatorio que se 
relaciona coa idiosincrasia do territorio galego: 
O poder central relaciónase cun poder periférico 
que é disperso. 


Así e todo, estas cuñacións, maioritariamente 
de ouro, non nos deben enganar, xa que ago- 
chan unha realidade monetaria “escura”: é O co- 
mezo dos chamados “séculos sen moeda”, xa que 
este monometalismo áureo é inútil para o pequeno 
comercio e para a tributación. Trátase de moedas 
de prestixio, máis próximas ao plano político que 
ao plano económico-comercial. 


Todos estos cambios son progresivos, levan sécu- 
los, é o tránsito entre dúas Idades, a Antiga e a 
Media. É a discontinuidade romano-bárbara da 
que fala Spufford. 


A ceca de Xuvia. Breve historia e 
produción monetal 


O interese da monarquía borbónica por poñer en 
marcha unha importante rede de Reais Fábricas 
que abasteceran o mercado peninsular de produ- 
tos de primeira necesidade e así evitar a importa- 
ción de produtos básicos, foi o xerme do que serían 
Os Reais Establecementos de Xuvia. Desde o ano 
1790, en que se procede a localizar o emprazamen- 
to máis adecuado para a súa instalación, ata 1868 
momento en que se deteñen as súas máquinas, a 
fábrica de Xuvia pasará por diferentes fases nas 
que a súa produción adaptarase en cada momen- 
to as necesidades do reino; placas de cobre para o 
forrado do fondo dos barcos, caixas, chaves, fusiles 
e finalmente moedas serán os produtos que sairán 
dos seus obradoiros con maior ou menor fortuna. 
A importante inversión económica que desde o 
primeiro momento fixo a coroa, non foi suficiente 
para garantir o éxito da súa produción pero sobre 
todo o do seu funcionamento. O peche, en 1868, 
dos Reais Establecementos de Xuvia supuxo o pe- 
che da última fábrica de moeda de Galicia. 


Moeda e cultura na Galicia medieval 


Usualmente asociamos a moeda cos intercambios 
atendendo o seu valor económico. Porén, na Ida- 
de Media a moeda ten outros valores. Preséntase 
a moeda na súa fase de fabricación e aténdese os 
seus aspectos produtivos e sociais, considerando 
elementos artísticos. Tamén os seus valores cultu- 
rais, entre eles un valor non sempre valorado, como 
o seu emprego polos peregrinos en actos piadosos. 


“Auri sacra fames”: O papel da moeda 
na sociedade europea e galega da Idade 
Media 


A intención desta palestra é a de proporcionar un 
marco de conexión ás diversas aportacións especia- 
lizadas destas Xormadas, dentro dun discurso tem- 
poral coherente e prestando atención ós diversos 
procesos históricos que axudan a entender a evolu- 
ción da numismática galega medieval no contexto 
xeral da economía europea da época. Partiremos 
da crise monetaria da Baixa Romanidade e da des- 
monetarización da economía occidental ó longo da 
Alta Idade Media, para falar duns usos da moeda 
como signo de poder e ferramenta de propaganda 
política. A chamada “Revolución do ano Mil” su- 
porá a reaparición da moeda como instrumento de 
transaccións económicas e O desenvolvemento de 
acuñacións específicamente europeas no contexto 
da apertura comercial do occidente medieval eu- 
ropeo. Consonte disto, irán aparecendo ó longo da 
Plena Idade Media o cambio de moeda e as orixes 
da banca, posibilitando entre os séculos XIIle XV o 
xurdimento das letras de cambio, os seguros mer- 
cantiles e as compañías comerciais con accionistas 
inversores. O obxectivo final será facer ver que unha 
moeda non é só un obxecto de valor material e ar- 
tístico ou un achádego arqueolóxico, senón tamén 
unha valiosa testemuña documental de cara a coñe- 
cer mellor sociedades e culturas do pasado. 


A acuñación de 1602, o reselo de 1603 e 
o rexistro da moeda de billón de 1605 en 
Galicia 


A cuñación de moeda de cobre a principios do 
seculo XVII baixo o reinado de Felipe III supón 
o inicio dunha política recaudatoria que dará lu- 
gar a múltiples alteracións monetarias o longo 
de todo o seculo. O 13 de xuño do 1602 ordenase 
por primeira vez en Castela a cuñación de cobre 
puro sin liga de prata. As labouras desta emisión 
na Coruña desenrolaranse entre 1604 e 1605. O 18 
de setembro do 1603 mandouse duplicar o valor 
do billón circulante nese momento, xerando un 
ingreso extraordinario para a monarquía. 


O caos monetario xerado por estas dúas actua- 
cións da coroa deu lugar a que se comprobase 
a cantidade de moeda circulante no reino. O 23 
de agosto de 1605 ordenouse o rexistro de toda a 
moeda de billón como paso previo para a apro- 
bación de novas disposicións moetarias. En con- 
secuencia, O 27 de setembro do 1606 ordeouse o 
cese de todas as cuñacións e das labouras do rese- 
lo e no 1608 acordouse non cuñar billón durante o 
prazo de vinte anos. 


A documentación contable conservada no Ar- 
quivo Xeral de Simancas permítenos coñecer 


con detalle a situación da casa da moeda da 
Coruña a principios do século XVII, as labou- 
ras desenroladas nela así como o destino dos 
beneficios obtidos. 


Mesa redonda: “Espazos e formas 

de dar a coñecer o noso patrimonio 
numismático. Estratexias de 
comunicación. Aproveitamento didáctico 
e histórico” 


A mesa redonda estará composta polos integran- 
tes das ponencias matutinas. Despois dunha pre- 
sentación/introdución por parte de Aurelia Balsei- 
ro e dentro dos obxectivos marcados nestas xor- 
nadas, ofreceranse complementariamente outros 
puntos de vista sobre a rendibilidade sociocultu- 
ral da investigación numismática en relación con 
proxectos didácticos, teóricos ou xa implementa- 
dos, con programas de investigación e difusión 
interdisciplinares, etc., que poidan aportar novas 
ideas para avanzar neste eido desde os recursos 
presentes ata a visualización de futuras estra- 
texias transversais, en prol do desenvolvemento e 
sustentabilidade do patrimonio numismático. 


Ademais de asimilar a importancia e significa- 
do do tema deste curso monográfico intensivo, 
tamén se pretende fomentar o diálogo e a parti- 
cipación ou implicación das persoas que asistan, 
baseándonos na finalidade principal relativa á 
transferencia social do noso patrimonio cultural 
para promovelo, coñecelo e conservalo. 


As moedas da Gallaecia visigoda 


Durante a vixencia do reino suevo o territorio da 
Gallaecia asiste a un desenrolo espectacular desde 
o punto de vista monetario que non é compara- 
ble con outras zoas da Península Ibérica. A acti- 
vidade monetaria desta rexión continuou trala 
absorción dese reino polo monarca visigodo, Leo- 
vigildo (585), e as súas peculiaridades tipolóxicas 
permiten entrever unha marcada identidade que 
subxace o substrato visigodo. A máis destacada 
manifestación é quizás a enorme cantidade de 
cecas que acuñaron na Gallaecia nalgún momento 
do período e que supón case a metade da centea 
das coñecidas. Esta peculiaridade solo se mantivo 
ata tempos de Chindasvinto, posto que durante o 
reinado conxunto deste monarca co seu fillo Re- 
cesvinto o panorama da Hispania visigoda trans- 
formouse por completo reducíndose as cecas a 
unha docea e localizándose maioritariamente, 
como era de esperar, nas capitais de provincia e 
nas cidades máis destacadas do regnum. Neste 
traballo asúmese que a realidade territorial baixo 
dominio visigodo é dispar e na súa configuración 
debeu pesar non so as propias características das 
diferentes rexións senon tamén a organización 

territorial anterior e a diferente evolución expe- 
rimentada. O obxectivo deste traballo é revisar o 
material co que contamos, identificar as peculiari- 
dades e expoñer as cuestións que suxeren, tratan- 
do de propoñer posibles respostas. 


Acuñacións galegas presentes en tres 
tesouriños do Museo de Pontevedra: 
Congostra, Soutelo de Montes e 
Ponteareas 


A comunicación sobre estes tres tesouriños per- 
tencentes á colección numismática do Museo de 
Pontevedra ten tres obxectivos: visibilizar fon- 
dos que non están presentes na exposición per- 
manente do museo e que son case descoñecidos, 
nun momento en que estas coleccións están a ser 
profundamente revisadas; falar sobre os achados 
casuais que tiveron lugar na provincia durante 
o século XIX; e pór ditos achados en relación, xa 
que teñen como nexo común unha importante 
presenza de moeda acuñada na ceca de Xubia, o 
que achega alguhna información sobre os patróns 
de atesouramento da época. 


As coleccións numismáticas do MAN es 
a moeda galega 


Analizarase a evolución histórica desde o século 
XVIII da colección numismática do MAN, con 
especial referencia ás pezas vinculadas a Galicia. 
Por unha parte trataranse os achádegos numis- 
máticos atopados en Galicia que ingresaron no 
MAN, destacando entre estos un conxunto de 
moedas encontrado en Lugo en 1757 e o tesouro 
de Duarría (Castro del Rei, Lugo). Por outra par- 
te describiranse as moedas acuñadas en Galicia 
o longo da historia, conservadas nos fondos do 
Museo. 


O Gabinet Numismatic de Catalunya do 
MNAC, apuntes sobre a moeda galega 


O Gabinet Numismaáatic de Catalunya (GNC) for- 
ma parte do Museu Nacional d' Art de Catalunya 
(MNAC) de Barcelona. A orixe do GNC hai que 
buscalo no ano 1932 cando a Xunta de Museos de 
Barcelona iniciou a redistribución dos seus fon- 

dos e decidiu a constitución dun monetario for- 
mado por grandes e interesantes doazóns que a 
cidade recibirá. Un exemplo pode ser a recompi- 
lación feita por Josep Salat que ingresou no 1819, 
a de Francesc Martorell i Pena no 1878, a de Ce- 
lestí Pujol iCamps no 1883 ou a de Artur Pedrals i 
Moliné en 1889. A estes primeiros ingresos segui- 
ron moitos outros, que aos poucos foron forman- 
do a colección que custodiamos actualmente de 
máis de 155.000 pezas. A pesar de ser un gabine- 
te numismático, nos fondos atópase ademais da 
moeda metálica unha significativa proporción de 
papel moeda, obxectos paramonetais, medallas, 
sixilografía, jetones, ponderais e mesmo moe- 
da primitiva. A colección do GNC é importante 
e particular por conservar unha representativa 
mostra das emisións realizadas no territorio ca- 
talán, desde as primeiras pezas acuñadas nas co- 
lonias de Emporion e Rhode, emisións ibéricas, 
romanas, visigodas, condais e episcopais, ás pro- 
ducións da ceca real de Barcelona e as emisións 
de papel moeda municipal fabricado durante os 
anos da Guerra Civil. O GNC tamén conserva es- 
pecies emitidas no resto do territorio hispánico e, 
aínda que non é o núcleo principal dos fondos, 
hai unha representación da numismática mun- 
dial. Nesta presentación expoñerase como conser- 
vamos, custodiamos, estudamos e difundimos os 
fondos do GNC e que significa a moeda fabricada 
en Galicia, desde a antiguidade ata os nosos días, 
neste labor e na colección. 


Mesa redonda: “A divulgación do 
coñecemento da numismática nas 
institucións museísticas e O seu papel na 
posta en valor desta disciplina” 


Con similares obxectivos que os establecidos na 
anterior mesa redonda, neste caso xuntaranse os 
especialistas que participaron na segunda parte 
das xornadas coa moderación da directora do 
MPL, para profundar no papel dos museos e do 
coleccionismo, na conservación, estudo e promo- 
ción do patrimonio numismático. Así mesmo, 
fomentarase a participación e o diálogo entre 
todos os participantes para establecer puntos de 
reflexión de interese para a comunidade científi- 
ca, docente ou para o público en xeral. 


EXPOSICIÓNS 


PERCORRIDO POLA COLECCIÓN 
NUMISMÁTICA DO MUSEO 
PROVINCIAL DE LUGO. 


Esta mostra, que estará no lugar da celebración da 
xornada durante os días establecidos, está dividida 
en dous grandes bloques: 


“ Moeda hispánica (I, II e III): I. Moeda prerro- 
mana, romana e medieval. II. Moeda moderna 
e contemporánea. III. Tesouriños 


“ Moeda estranxeira (IV) 
Lugar: Palacio provincial. Planta baixa. 


Material expositivo e contido: Expositores de 
120x80 cm. con contidos divulgativos sobre a moe- 
da hispánica e a moeda estranxeira. Concebida 
como unha mostra itinerante, foi realizada en edi- 
cións sucesivas entre os anos 2016 e 2019 eleva vi- 
sitado moitos centros por toda Galicia amosando a 
colección do MPL e o mundo numismático. 


Comisariado: Aurelia Balseiro, Enrique Alcorta e 
MP? Ofelia Carnero. 


De monetaria galega. Galicia e a súa moeda 
desde a antiguidade aos nosos días 

I EXPOSICIÓN NUMISMÁTICA 

DE GALICIA 


Lugar: Museo Provincial de Lugo — Duración: 31 
de marzo — 30 de xuño 2023 


OBXECTIVOS: 


e Dara coñecer ao público xeral a moeda acuña- 
da en Galicia e a percepción cultural que o nu- 
merario tivo na cidadanía. 


e Presentar publicamente as relevantes moedas 
que se adquirirán para o Museo Provincial de 
Lugo. 


e Actualizar para o público xeral a presencia his- 
tórica da moeda en Galicia, particularmente en 
Lugo. 


e Completar as nocións científicas actuais ao pú- 
blico máis afecto á numismática, en aspectos 
como a significación cultural da moeda en cada 
período. 


e Presentar diacronicamente a historia monetaria 
de Galicia trasladando unha mensaxe clara: a 
relación dos galegos coa súa moeda foi relevan- 
te política e economicamente. 


e Amosar cada período histórico tratado de ma- 
neira singular como parte da liña do tempo e 
considerando a moeda no seu contexto cultural. 


e Incorporara perspectiva de xénero, destacando 
a presencia de mulleres nas moedas, casos das 
raíñas Urraca, Isabel a Católica e Isabel II. 


Material expositivo e contido: Escolma monetaria 
representativa da historia da moeda en Galicia pro- 
cedente de coleccións públicas e privadas. Moitas 
das pezas veranse por primeira vez en Lugo, con- 
figurando a primeira mostra das mellores moedas 
conservadas de ceca galega. 


Comisariado: Pablo Núñez Meneses, Antonio 
Roma e Aurelia Balseiro. 


CURRÍCULOS DOS CONFERENCIANTES 


Carlos Baliñas Pérez, naceu en 
León o 8 de marzo de 1961 nun- 
ha familia de docentes e reside 
na actualidade en Lugo. 


Datos académico-profesionais: 
É Profesor Titular de Historia 
Medieval da Universidade de 
Santiago de Compostela, con 
destino na Facultade de Hu- 
manidades de Lugo. Doutor 
en Historia (Historia Medieval) 
pola USC, leva vencellado profesionalmente á universida- 
de compostelán dende 1987. Foi Bolseiro de Iniciación á In- 
vestigación da Xunta de Galicia, Profesor-Tutor da UNED e 
British Academy Visiting Professor na Universidade de Birmin- 
gham (Reino Unido). É profesor do IV Ciclo no Campus de 
Lugo dende os seu inicios, impartindo cursos de Historia de 
Galicia e Historia Medieval. 


Liñas de investigación e publicacións máis relevantes: O seu 
campo de investigación prioritario é a Historia Social da Ga- 
licia Altomedieval (anos 700-1100), tendo como liñas subsi- 
diarias o estudo da paisaxe histórica, a proxección social do 
urbanismo medieval na cidade de Lugo e as orixes do arte- 
Illamento territorial de Galicia. É autor dos libros Defensores e 
Traditores: un modelo de relación entre poder monárquico e oligar- 
quía na Galicia altomedieval (718-1037), Santiago de Compos- 
tela, Xunta de Galicia, 1988; Do mito á realidade: a definición 
social e territorial de Galicia na Alta Idade Media (séculos VIII e 
IX), Santiago de Compostela, Coordenadas, 1992; e Gallegos 
del año Mil, A Coruña, Fundación Barrié de la Maza, 1998. Así 
mesmo, é co-editor da colección de estudos Sub Urbem: Histo- 
ria, sociedade e cultura da cidade, Santiago de Compostela, Pu- 
blicacións da USC, 2012. Ten publicados perto de 30 artigos 
sobre temas da súa investigación en galego, castelán e inglés 
en revistas e obras de conxunto nacionais e internacionais, 
así como traduccións de obras históricas do inglés ó español. 


Cargos académicos e distincións: Ten sido Secretario e Vice- 
decano da Facultade de Humanidades de Lugo (2000-2003) 
e Coordinador do Programa de Doutoramento de Humani- 
dades da USC. É Corresponding Editor para a Península Ibé- 
rica da revista especializada Early Medieval Europe e asesor 
científico para diversas publicacións académicas. É Socio de 
Número da “Sociedad Española de Estudios Medievales”. 
Desde xuño de 2007 a decembro de 2017 foi vogal da Comi- 
sión Provincial de Patrimonio Histórico de Lugo da Xunta de 
Galicia en representación da USC. 


Ana Isabel Bello Platas.- Naci- 
da en Serantes (Ferrol). 


Formación Académica: Licen- 
diada en Historia pola USC no 
2001. CAP da Universidade da 
Coruña no 2002. Doutora en 
Historia no 2016 pola USC coa 
tese Os Reais Establecimientos de 
Xuvia: recompilación documental, 


estudo histórico e estudo e catalogación das moedas de Xuvia do 
Museo Arqueolóxico e Histórico de A Coruña. 


Publicacións: La Ceca de Jubia. La última fábrica de la moneda de 
Galicia (2006), La fábrica de fusiles en la ría de Ferrol (2007), A 
enerxía do planeta (2010), La capilla de Serantes (2013), El Pazo 
Libunca (2014), Los soldados del Tercio Norte y las tres Españas 
en la Guerra de Cuba (2018). Autora de diversos artigos: Jubia: 
La producción de la última casa de moneda de Galicia (2004), La 
fábrica de Jubia. Estado de la Cuestión, XIII Congreso Nacional 
de Numismática, Cádiz 2009, Las monedas de Juvia del Museo 
Arqueológico e Histórico de A Coruña, XV Congreso Nacional 
de Numismática (2016). 


Relatora e ponente en diversas Xornadas e Congresos. No 2017 
foille concedida a Cruz o mérito naval con distintivo branco e 
recibe o nombramento de “Amiga de la Infantería de Marina”. 


María Clua i Mercadal.- Licen- 
ciada en Xeografía e Historia , 
sección Historia, Prehistoria, 
Historia Antiga e Arqueoloxía, 
pola Universitat Central de Bar- 
celona (promoción do 1985- 
1986). Doutora en Xeografía e 
Historia, na sección de Historia 
—— Medieval, Paleografía e Diplo- 
4 mática, pola Universitat Central 

de Barcelona, ano 1999. Mem- 
bro do Grup de Recerca d'Arqueologia Medieval i postmedieval de 
la Universitat de Barcelona (GRAMP-UB). 


Adxunta de Conservación do Gabinet Numismatic de Catalun- 
ya do Museu Nacional d'Art de Catalunya, Barcelona desde o 
1991. Institución desde onde traballa na investigación, docu- 
mentación e difusión dos fondos numismáticos custodiados, 
xa sexa a través de exposicións, cursos, conferencias, publi- 
cacións ou congresos. Pola formación profesional, a liña de 
investigación foi sempre dirixida a circulación da moeda e 
obxetos paramonetais atopados en contextos arqueolóxicos, 
especialmente de época medieval. A tese doctoral e un bon 
exemplo de elo: Circulaciómonetáaria des de l'época medieval 
a les comarques de Barcelona (Diputació de Barcelona, 2002). 
Así debese destacar a participación en múltiples publica- 
cións sobre achádegos monetarios tanto individuais como de 
conxunto, un pequeno exemplo podría ser El tresor de Sant 
Pere de Rodes. Una ocultació de monedes d'or i plata a l'inici del 
segle XVI (MNAC, 1999), ala localisation de Vatelier Rodda á 
la lumiere des nouvelles découvertes archéologiques a Roda 
de Ters (RevueNumismatique, 175, 2018) o La producción y 
circulación de moneda en la Corona de Aragónys (en Arqueo- 
logía y arte en la representación material del Estado en la Corona 
de Aragón (siglos XIII-XV), Universidad de Zaragoza, 2022). 


Tamén participou en xornadas, cursos e conferencias das que 
destacan La digitalización y difusión de las colecciones del 
Gabinet Numismáatic de Catalunya: estado actual y retos de 
futuros (Jornada de estudio internacional: Colecciones museísti- 
cas en línea. El ejemplo de la numismática, Museo Arqueológico 
Nacional, Casa de Velázquez de Madrid, Museu de Prehis- 


toria de Valencia i Universitat de Valencia, 2016); La mo- 
neda, fósil director para la época medieval y modernas (V 
Curso de Arqueología: Arqueología, numismática y museología. 
Las monedas desde la Antigúedad hasta la Edad Moderna en el 
Atlántico mediterráneo, Gáldar, Gran Canaria, Museo y Par- 
que Arqueológico de la Cueva Pintada, 2019) o La moneda 
grega al Gabinet Numismátic de Catalunya. Documentació i 
registre informatics (Jornades sobre numismáticagrega a la Pe- 
nínsula Ibérica, Museu d' Arqueologia de Catalunya, Barcelo- 
na, 2022). Remarcar a participación na organización e edición 
das actas do XVI Congreso Nacional de Numismática: “Tesoros 
y hallazgos monetarios: protección, estudio y musealiza- 
cións (MNAC, Barcelona, 2018). 


Erea Castro Alfonso.- Salvate- 
rra de Miño, 1989. Licenciada en 
Historia da Arte pola USC, coa 
especialidade de Historia da 
Música, Arte Antiga e Medieval 
e Patrimonio e Conservación 
(2007-2012). Cursou estudos de 
Mestrado para o Ensino Secun- 
| dariona USC (2013-2014). 


No 2014 accede a unha beca 

de emprego da Deputación de 
Pontevedra, pola que entra como becaria no Departamento 
de Fondos Xeráis do Museo de Pontevedra, onde inicia o séu 
contacto coa numismática. No 2015 realiza unha estancia de 
colaboración no Musée Cháteaud Henri en Pau (Pirineos At- 
lánticos). 


Nos anos 2015 e 2017 traballa como guía no Museo MARCO 
de Vigo e como auxiliar na Fundación Barrié de la Maza. No 
2017 incorpórase como funcionaria interina a un proxecto do 
Museo de Pontevedra como conservadora Numismática, se- 
guido doutro segundo proxecto no 2022, o que se engade o 
coidado das coleccións etnográficas. 


Na 


||) 


Algunhas das súas publicación son: Dos troqueles de medalla 
en la historia de la Casa de Moneda de Santaigo de Chile: la huella 
de Manuel Torres (2019); La medalla Propagandística de la Real 
Fábrica La Honradez (2015); La colección de Orfebrería Christofle 
del Museo de Pontevedra (2019); Las colecciones numismáticas del 
Museo de Pontevedra: conservación, reorganización y puesta en 
valor (2022). Colabora tamén na publicación Las monedas Leo- 
nesas y Castellanas del siglo XII (2020), xunto a A. Roma Valdés. 

Santiago Ferrer Sierra.- Diplo- 
mado en Formación do Profe- 
sorado de Educación Xeneral 
Básica: especialidade Ciencias 
Humanas, Licenciado en Xeo- 
grafía e Historia, especialidade 
de Prehistoria e Arqueoloxía 
pola USC e Académico Corres- 
pondente da Real Academia 
Galega de Belas Artes. Dende 
que rematou os seus estudos 
académicos dedicouse profesionalmente ao mundo da ar- 


queoloxía participando en numerosas escavacións arqueo- 
lóxicas por todo o ámbito de Galicia. Director das escava- 
cións arqueolóxicas de Aquis Querquennis en Bande onde 
está a investigar un dos campamentos militares romanos 
máis singulares da Península Ibérica. 


Participou en varios proxectos de investigación na USC, no 
Centro de Investigacións Científicas do CESIC e foi bolseiro 
do Consello da Cultura Galega. Ten publicados numerosos 
artigos en revistas especializadas relacionados co mundo da 
arqueoloxía así como varias monografías sobre diversa temá- 
tica entre os que podemos destacar: Miliarios e outras inscrip- 
cións viarias romanas do noroeste hispánico, (coautor) publicado 
polo Consello da Cultura Galega, A vía nova na serra do Xurés. 
A rehabilitación da vía nova entre Portela do Home e Baños de rio 
Caldo (Lobios, Ourense) (coautor) publicado pola Xunta de 
Galicia, Escavacions arqueológicas en Aquis Querquennis. Actua- 
cions no campamento romano (1975-2005), (editor) publicado en 
Anexos Larouco, 1? 4, Priorato de Xagoaza. O referente histórico 
dunha próspera comarca galega (Valdeorras, Ourense), (coautor) 
publicado pola Fundación Aquae Querquennae-Vía Nova o 
A ponte vella de Lugo. Arqueoloxía e enxeñería histórica, (coau- 
tor) publicado polo Concello de Lugo. A nivel profesional 
dedicase a actividade arqueolóxica sendo administrador e 
arqueólogo da sociedade PROSPECCIÓNS ARQUEOLÓXI- 
CAS S.L.U., empresa na que desenrola a maioría de súa ac- 
tividade. Ten realizado e asumido a dirección de numerosos 
proxectos de prospeccións e escavacións arqueolóxicas, pri- 
meiramente nas intervencións de urxencia na cidade romana 
de Lucus Augusti e no campamento romano de Aquis Quer- 
quennis, centrándose ultimamente, en proxectos localizados 
na provincia de Ourense, cunha experiencia que foi acumu- 
lando ó longo de case corenta anos. 


Emilio Gamo Pazos (Madrid, 
1985) Licenciado en Historia e 
Máster Interuniversitario en His- 
toria e Ciencias da Antigúedade. 
Realizoú a Tese doctoral acerca 
da romanización dos pobos da 
Meseta oriental. Premio Extraor- 
dinario de Doctorado na Faculta- 
de de Xeografía e Historia da 
UCM. Premio Provincia de Gua- 
dalajara de Investigación Histó- 
rica e Etnográfica no 2011 polo libro Corpus de inscripciones lati- 
nas de la provincia de Guadalajara. Realizou estancias na Univer- 
sidade de Oxford e na Escola Española de Arte e Arqueoloxía 
en Roma (CSIC). A súa investigación plasmouse en múltiples 
publicacións e comunicacións a congresos nacionais e interna- 
cionais. Participou en diferentes excavacións e prospeccións 
arqueolóxicas, codirixindo traballos no oppidum celtibérico de 
Los Rodiles, a Carta Arqueolóxica de Sigúenza e no campamen- 
to romano da Cabeza do Cid. Foi profesor da UNED senior e é 
codirector do Proxecto arqueolóxico na cidade carpetano-ro- 
mana de Caraca (Driebes, Guadalaxara). Foi técnico de mu- 
seos no Museo Nacional de Arte Romano de Mérida e na ac- 
tualidade é conservador no Departamento de Numismática e 
Medallística do Museo Arqueolóxico Nacional. 


Pablo Núñez Meneses.- Nacido 
en 1985. Reside en Láncara 
(Lugo). 

Formación Académica: 2013- 
2017: Doutor en Historia, USC. 
2009-2012: Master en Numis- 
mática, (FUNED. 2012) Máster 
en Humanidades (DEA Hu- 
manidades. USC.2010). Master 
Profesorado (CAP en Historia, 
USC, 2009). 


Publicacións: Hallazgos monetarios medievales de Galicia (2019), 
Moneda medieval gallega, catálogo comentado (2018), Jubia, Ca- 
tálogo especializado. Coautor con D. Casal Fernández (2017). 
Dieciocho vellones míticos de los Austrias (2021), Aportación al 
corpus de monedas jacobeas (2021). Un real inédito del duque de 
Lancáster (2019), Cinco cobres míticos de los Borbones (2019). Los 
2 maravedís de 1812, un cobre mítico acuñado en Jubia (2017). Ha- 
Illazagos inéditos de moneda medieval en Galicia. Cuadernos de 
Estudios Gallegos, (2016). Hallazgo de Ordes el Museo Provin- 
cial de Lugo. XV Congreso Nacional de Numismática (2016). 
Subida de la vida en el reino castellano-leonés tras el cambio mone- 
tario del sueldo de oro al sueldo de plata. Mito o realidad? (2015). 
La moneda lucense de la caetra (2014). Hallazgos y circulación de 
la moneda sueva (2014). #Economía natural o monetaria en la 
Galicia de los siglos VIII al XI? (2013). Perspectiva religiosa de 
la numismática (2011). 


Asociacións: Presidente de ANVAR. Membro de ANE. Mem- 
bro de CFNF. Membro de AENP. Responsable de NN-coins 
e Silicua. 


Ruth MP Pliego Vázquez.- Dou- 
tora en Historia pola Universida- 
de de Sevilla, é especialista en 
Nunmismática, en particular a re- 
lacionada co reino visigodo. Na 
actualidade é profesora da Uni- 
O # versidade de Sevilla. É autora do 
corpus La moneda visigoda (2 
# vols., Sevilla, 2009) ademáis de 
- outras duas monografías e máis 
de 50 publicacións científicas, a 
maioría relacionadas coa Numismática. Disfrutou de estancias 
en centros de investigación como o Institut d'Études Avancées, 
la École Pratique des Hautes Études y la Bibliothéque Nationa- 
le de France, todas elas institucións parisinas, así como nas 
Universidades de Lisboa, Hamburgo, Padova y Princeton. Ac- 
tualmente codirixe o proxecto La Monnaie dans l'Occident Médi- 
terranéen (MONOM) (Casa de Velázquez, Madrid) e participa 
no estudo do gran Tesouro de moedas romanas tetrárquicas 
hachadas en Tomares (Sevilla) no 2016. 


O 


Antonio Roma Valdés.- León, 
1967. Licenciado en Dereito 
pola Universidad de Alcalá de 
Henares, doutor en Historia 
pola Universidade de Santiago 
de Compostela. Fiscal desde 
1994. Profesor asociado de dere- 
ito procesal da Universidade da 
Coruña entre 2008 e 2016. Conta 
con mais dun centenar de libros 
e artígos doctrinais en dereito e 
historia, en numerosas revistas internacionais. Coordinador 
do compoñente da xusticia do Programa EL PAcCTO de loita 
contra a criminalidade organizada transnacional en América 
Latina entre 2017 e 2022. Recentemente otorgouselle o Pre- 
mio Javier Conde Garriga. 


Pablo Rueda Rodríguez-Vila.- 
Licenciado en Dereito pola Uni- 
versidade de Santiago de Com- 
postela. Participou en obras co- 
lectivas escribiu as reseñas de 
varias obras. 


Autor de diversos artigos: La 
pila de pesas de Salvador Paradal- 
tas, ensayador de la Casa de la Mo- 
neda de Barcelona, Acta Numis- 
mática N” 50 (2020). Aportación 
al corpus monetario visigodo: un triente de Liuva II acuñado en 
Tuy, Revista Numismática OMNI, N”13, (2019). Las pesas mo- 
netarias castellanas en el siglo XV, OMNI, N”?12, (2018). Notas 
sobre dos variantes de vellón acuñadas a nombre de los Reyes Cató- 
licos en La Coruña (1540-1550), Abelterium, Vol. IL, N“1, (2015). 
Presentación de una nueva variante tipológica de ocho maravedís de 
Felipe IV de ceca Coruña, OMNI, NS, (2012). La serie de un ma- 
ravedí de cobre de Felipe III: revisión crítica y nuevas aportaciones, 
OMNI, N“4, 2012. 


Participou en varias xornadas de Lugo Numismático impar- 
tindo conferencias: Pesas monetarias en el siglo XV, (2018). Fal- 
sificación de moneda en el siglo XVII, (2016). As cruñacións da 
ceca de A Coruña no século XVII, (2015). 


Enrique J. Alcorta Irastorza.- 
Graduado pola Universidade 
de Deusto en 1982 e doutor en 
1997 pola de Santiago de Com- 
postela coa tese Cerámica común 
romana de cociña e mesa de Lucus 
Augusti. 


No apartado profesional, as súas 
primeiras escavacións remiten 
ao Poboado da Hoya, (Laguar- 
dia, Álava) e Forua (Gernika, Bi- 
Zkaia), campamento romano de Aquae Querquennae (Bande) e 
Castro de Saceda (Cualedro) ambos na provincia de Ourense. 


Desde 1986 céntrase na cidade de Lucus Augusti (Lugo) onde 
participou como colaborador ou director en numerosas in- 
tervencións arqueolóxicas. Destes traballos nacen diversas 
memorias de resultados, así como artigos detallados ao redor 
de problemas construtivos da muralla romana que cingue a 
cidade e á análise da CCR exhumada na mesma, temas da- 
dos a coñecer tamén en congresos e xornadas de estudo. 


Desde o ano 2004 traballa no Departamento de Catalogación, 
sección de Arqueoloxía e Historia, do Museo Provincial de 
Lugo, en tarefas de inventariado, catalogación, difusión e 
montaxe de exposicións. 


Aurelia Balseiro García.- Licen- 
ciada con grao en Xeografía e 
Historia pola USC coa especiali- 
dade de Museoloxía (1985- 
1990). DEA (1993). Investigado- 
ra especializada no campo da 
ourivería antiga. 


AS INTERVENC 


NO CASTRO D 


Autora de mais dun cento de 
publicacións en revistas, pren- 
sa, boletíns, actas de congresos 
ou en libros colectivos con temas relacionados coa arqueo- 
loxía do ouro, o patrimonio, a historiografía, a arte, os ar- 
tistas, OS museos, etc., e de libros sobre ourivería castrexa: 
Oro prerromano en la provincia de Lugo (1994); Diademas áureas 
prerromanas . Análisis iconográfico y simbólico de la diadema de 
Ribadeo / Moñes (2000). O Torques de Burela. A xoia do noso pa- 
trimonio (2013) e editora científica e coautora de A Colección 
de ourivería antiga do Museo Provincial de Lugo (2018), e do 
libro dixital Percorridos pola Colección Numismática do Museo 


Provincial de Lugo (2021). Recentemente publicou O Museo 
Provincial de Lugo. Orixe e consolidación (1932-1982) (2022). 


Directora do Museo Provincial de Lugo desde o outono de 
2008, onde coordina os departamentos científicos e os pro- 
gramas de conservación, de coleccións (documentación e in- 
vestigación) e de exposición. 


M? Ofelia Carnero Vázquez.- 
Licenciada en Xeografía e Histo- 
ria, coas especialidades de Arte 
Antiga e Medieval e en Museo- 
loxía, pola USC (1982-1988). 
Técnica do departamento de Ar- 
queoloxía/Historia do MPL, 
onde traballa desde o 1990, en 
tarefas de inventariado, catalo- 
gación, difusión e montaxe de 
exposicións. 


Membro fundador do equipo de investigación etnográfica 
“Chaira”, dedicado o estudo da literatura oral popular en 
Galicia, e como tal coautora dos libros Polavila na Pontenova. 
Lendas, contos e romances (1998) e Da fala dos brañegos. Litera- 
tura oral do concello de Abadín (2004). Relatora en diferentes 
Xornadas pedagóxicas e Cursos de Arte Galega do MPLugo. 
Outras publicacións nas que participou son Maruja Mallo, 
la gran desconocida de Galicia (1995), Arqueoloxía:/1990-2005/ 
(2010), A Plástica provincial romana no Museo de Lugo (2011) 
e A Colección de Ourivería Antiga do Museo Provincial de Lugo 
(2018). Coautora da publicación dixital Percorridos pola colec- 
ción Numismática do Museo Provincial de Lugo (2021). 

